अगर आप ट्रेन में सफर करते है और अपने खाने को लेकर परेशान रहते है तो अब आपको चिंता करने की जरूरत नहीं है क्योंकि अब रेलवे अपने फूड मैनू में कुछ बदलाव करने जा रहा है। वैसे भी यात्रियों की शिकायतों पर रेलवे समय-समय पर अपने फूड क्वालिटी में सुधार करता रहता है। वहीं, पहले की तुलना में आईआरसीटीसी द्वारा ट्रेनों में उपलब्ध थाली में सुधार हुआ है।
आपको बता दें कि यात्रियों की समस्या को ध्यान में रखते हुए अब रेलवे बीमार लोगों के लिए उनके हिसाब से डाइट चार्ट लेकर आया है। तो अगर आपको ब्लड प्रेशर या शुगर जैसी बीमारी हैं और आपको ट्रेन की यात्रा करनी है तो अब आपको खानपान को लेकर परेशान होने की जरूरत नहीं है, क्योंकि जल्द ही ट्रेनों में आपके डाइट चार्ट के हिसाब से खाना मिलने वाला है।
बता दें कि रेल मंत्री पीयूष गोयल रेलवे की जन सुविधाओं में आए दिन बदलाव और सुधार करते रहते हैं। इसी के तहत ट्वीट कर रेल मंत्री ने यह जानकारी दी। फिलहाल यह सुविधा अभी कुछ ट्रेनों में उपलब्ध कराई गई है, लेकिन जल्द ही यह एनईआर समेत सभी रेलवे से चलने वाली प्रमुख ट्रेनों में शुरू कर दी जाएगी। अगर आपको डॉक्टर ने खाने में कम मसाला, तेल और नमक लेने की सलाह दी है तो ट्रेन में आपकी जरूरत के मुताबिक ही खाना मिलेगा। इसके लिए बस आपको बर्थ पर आने वाले वेंडर को इसकी जानकारी देनी होगी, वहीं इसकी कीमत ऑर्डर के मुताबिक होगी।
ट्रेनों में अब लो-कैलोरी खाना भी मिलेगा। ऑर्डर पर पैंट्रीकार में आपके लिए लो-कैलोरी खाना तैयार किया जाएगा। दिन या रात में जब भी वेंडर बर्थ पर खाने का ऑर्डर लेने आए तो आपको उसे बताना होगा कि आपको किस तरह का खाना चाहिए। आपके ऑर्डर के हिसाब से आपके बर्थ पर लो-कैलोरी खाना पहुंच जाएगा। सफर के दौरान खाने की ये 7 चीजें भूलकर भी ना खाएं।
अगर आपको सादा खाना खाने की आदत है तो अब ट्रेनों में आपके लिए खिचड़ी के साथ उबली सब्जियां भी उपलब्ध होंगी। वहीं, रेलवे ने दावा किया है कि खिचड़ी हो या उबली सब्जियां ये सभी खाने में टेस्टी होंगी और यात्री इसे शौक से खाएंगे। अगर इन ट्रेनों में करेंगी सफर तो लगेगा किसी फाइव स्टार में कर रही हैं आराम।
आपको बता दें कि शुगर मरीजों के लिए दूध के साथ कार्न फ्लेक्स, दूध के साथ ओट्स, रोटी के साथ पपीते की सब्जी, सीजनल उबली हुई सब्जियां, सैण्डविच और चीनी रहित मिठाईयां उपलब्ध होगी। इंडिया के ऐसे 5 रेलवे स्टेशन जहां स्पेशल खाना खाने जाते हैं लोग।
इसे जरूर पढ़ें: ट्रेन की कन्फर्म टिकट ऐसे होती है किसी दूसरे को ट्रांसफर
साथ ही, पीयूष गोयल ने ट्वीट कर यह जानकारी भी दी कि रेलवे ने यात्रियों को गुणवत्तापूर्ण भोजन उपलब्ध कराने के लिए कई कदम उठाए हैं। जिसके तरत स्वच्छ रसोई से जुड़ी जानकारी के लिए सीसीटीवी कैमरों के जरिए निगरानी रखी जाएगी। वहीं, हर खरीद के लिए अनिवार्य एफएसएसएआई प्रमाणन, थर्ड पार्टी ऑडिटिंग और हर खरीद पर बिल रिसीप्ट देना शामिल है। स्वतंत्रता दिवस और रक्षा बंधन के अवसर पर HerZindagi महिलाओं के लिए एक exclusive वर्कशॉप प्रस्तुत कर रहा है। हमारे #BandhanNahiAzaadi अभियान का हिस्सा बनने के लिए आज ही फ्री रजिस्ट्रेशन करें। सभी प्रतिभागियों को मिलेगा आकर्षक इनाम।